ZAPISNIK SA SJEDNICE

ŠKOLSKOG ODBORA

održane 18. svibnja 2018. godine u 12,00 sati

Prisutni su: Božena Ursa Starc, Goran Sauka, Dino Kalinić, Kristina Vitek i Mirela Janković.

Odsutni su: Domagoj Bilić i Darko Dimić

Sjednici školskog odbora prisustvuje ravnateljica škole, Dubravka Lemac.

Zapisničar: Jadranka Čer

Predsjednica Školskog odbora, Božena Ursa Starc, pozdravlja prisutne, te za današnju sjednicu na koju su pozvani novoimenovani članovi Školskog odbora, predlaže sljedeći:

DNEVNI RED:

1. Verifikacija zapisnika sa sjednice školskog odbora od 27. veljače

2018.g.

2. Izvješće predsjedavateljice sjednice o novoimenovanim članovima Školskog

odbora

3. Verificiranje mandata novoimenovanih članova Školskog odbora

4. Suglasnost za rad do 60 dana – asistent u nastavi

5. Razno

Predloženi dnevni red jednoglasno je usvojen, bez nadopuna.

Ad/1.

Zapisnik sa sjednice Školskog odbora od 27. veljače 2018.g. jednoglasno je usvojen bez primjedbi i nadopuna.

Ad/2.

Odlukom o imenovanju članova Školskog odbora Osnovne škole Mitnica iz Vukovara KLASA: 602-02/17-01/15, URBROJ: 2196/1-01-18-2 od 9. siječnja 2018.g., za članove Školskog odbora Osnovne škole Mitnica iz Vukovara ispred osnivača imenovani su:

1. Domagoj Bilić iz Vukovara, Bana Josipa Jelačića 182.

2. Darko Dimić iz Vukovara, Bana Josipa Jelačića 87.

3. Mirela Janković iz Vukovara, Trg Republike Hrvatske 2., po struci dipl. ekonomista, radi u putničkoj agenciji u Osijeku – voditelj agencije, prije 8 mjeseci iz Osijeka preselili u Vukovar, supruga, majka.

Predsjednica Školskog odbora provjerila je podatke iz OI prisutnoj novoizabranoj članici Školskog odbora – Mireli Janković.

Ad/3.

Pod ovom točkom dnevnog reda, predsjednica Školskog odbora utvrđuje da mandat novoizabranih članova Školskog odbora po Odluci Osnivača, traje do 4. svibnja 2021. godine.

Ad/4.

Ravnateljica upoznaje članove Školskog odbora da je početkom svibnja od Zaklade „Hrvatska za djecu“, majka Vesna Šarčević dobila sredstva za zapošljavanje asistenta za sina, učenika naše škole.

Sredstva je uplatila na naš žiro-račun, te smo na osnovi toga i uputa Zaklade zaposlili Tenu Horvatić kao asistenta u nastavi.

Ugovor o radu sklopljen je 7. svibnja 2018.g. na 15 dana , te trebamo suglasnost Školskog odbora za rad do 60 dana, tj najdulje do kraja nastavne godine, 15. lipnja 2018.g.

Školski odbor jednoglasno daje suglasnost za sklapanje ugovora za rad do 60 dana, tj. najdulje do 15.06.2018. za Tenu Horvatić.

Ad/5.

Pod točkom razno ravnateljica upoznaje članove Školskog odbora da je raspisan javni poziv za izvođača radova na obnovi Škole. Natječaj traje do 5. lipnja 2018.g. i očekujemo preko ljetnih praznika velike radove na školi (zamjena stolarije, postavljanje nove ovojnice, promjena energenta umjesto lož ulje - pelete).

Dan škole smo pomjerili na početak lipnja umjesto kraj svibnja iz razloga posjete Osnovnoj školi u Karlovcu.

Kako je dnevni red je iscrpljen i nema više pitanja, sjednica Školskog odbora završava sa radom u 12,25 sati.

Zapisničar:	Predsjednica školskog odbora:

Jadranka Čer	Božena Ursa Starc

KLASA: 003-06/18-01/04

URBROJ: 2188-106-08-18-01

U Vukovaru, 18.05.2018.